Kaupunginhallitus 18.1.2016 § 27

Voimaantulo 18.1.2016

Kaarinan kaupungin asiakirjoista, joiden hinnoista ei ole toisin säädetty tai määrätty, peritään maksuja seuraavien perusteiden mukaan:

## Maksuttomat asiakirjat ja tiedot

Julkisuuslain 34 §:n 1 momentin mukaan asiakirjan antamisesta ei peritä maksua, kun:

1) asiakirjasta annetaan tietoja suullisesti;

2) asiakirja annetaan viranomaisen luona luettavaksi tai jäljennettäväksi;

3) julkinen sähköisesti talletettu asiakirja lähetetään tiedon pyytäjälle

 sähköpostitse;

4) sähköisesti talletettu asiakirja lähetetään asianosaiselle sähköpostitse;

5) pyydetyn asiakirjan antaminen kuuluu viranomaisen neuvonta-, kuulemis- tai tiedotusvelvoitteen piiriin.

Kohdan 5) mukaisia maksuttomia asiakirjoja ovat esimerkiksi:

* pöytäkirjanote, jolla päätös annetaan asianomaiselle tiedoksi
* kuntalaissa säädetty luottamushenkilöiden oikeus saada tietoja ja nähtäväkseen asiakirjoja, joita hän toimiessaan pitää tarpeellisina
* asiakirja, joka lain mukaan annetaan viranomaiselle esim. kaupungin hallintoon kohdistuvan viranomaiselle säädetyn valvontatehtävän suorittamista varten

Seuraavista palvelussuhteeseen perustuvista asiakirjoista ei peritä maksua:

* työ- tai palvelustodistuksesta (1 kpl)
* palkkatodistuksesta tai
* asiakirjasta, jota tarvitaan virka- tai työsuhteesta johtuvan eläkkeen tai muun edun hakemista varten

Asiakirjamaksuja ei peritä kaupungin omilta toimintayksiköiltä silloin kun nämä tarvitsevat tietoja tehtäviensä suorittamiseksi.

Maksua ei myöskään peritä asiakirjasta, josta lain tai asetuksen mukaan ei ole perittävä maksua.

# Maksulliset asiakirjat

(hinnat sisältävät alv:n)

1. **Oikeaksi todistetut asiakirjat ja todistukset**

Pöytäkirjanote tai vastaava

oikeaksi todistettu jäljennös 4 €/1.sivu, seuraavat sivut 1€

Pyynnöstä annettu todistus 7 €

Esim, talonkirjanote,

koulutodistusjäljennös,

työtodistus (ylim.), muu

vastaava todistus tai lausunto

1. **Kopiomäärän perusteella maksulliset asiakirjat**

(= oikeaksi todistamaton kopio/tuloste)

Muista maksullisista asiakirjoista peritään maksu kopiohinnaston mukaisesti:

 A4 A3

Mustavalkoinen kopio/tuloste 1 €/sivu 2 €/sivu

Värillinen kopio/tuloste 2 €/sivu 3 €/sivu

Paperikarttakopioista, numeerisesta kartta-aineistosta sekä muista kaavoitus- ja rakennuslautakunnan taksassa mainituista palveluista/asiakirjoista peritään maksu ko. lautakunnan kulloinkin voimassa olevan taksan mukaisesti.

# Asiakirjojen toimittaminen ja lähetysmaksu

Asiakirja voidaan noutaa tai vaihtoehtoisesti lähettää asiakkaalle sähköisesti tai toimittaa postitse.

Asiakirjoja postitse lähetettäessä peritään jokaiselta lähetykseltä lähetysmaksu. Lähetysmaksu sisältää postimaksun, lähetyskulut ja laskutuslisän.

Lähetysmaksua ei peritä, jos asiakirjasta ei peritä maksua.

Lähetysmaksu 5 €

Asiakirjan toimitusajasta on säädetty julkisuuslain 14 §:ssä. Asiakirjat toimitetaan pääsääntöisesti viimeistään kahden viikon kuluessa pyynnön esittämisestä. Poikkeuksellisen laajat ja vaikeasti löydettävät asiakirjapyynnöt käsitellään kuukauden kuluessa pyynnön esittämisestä.

Jos asiakkaalla on perustellusta syystä tarve kiireellisempään aikatauluun (esim. hakuajat), tulee hänen ilmoittaa toivomus pyyntöä tehdessään.

# Tiedonhausta perittävät maksut

Tiedonhakumaksua peritään erityistoimenpiteitä vaativissa tietopyynnöissä, joissa asiakirjan esille haku ei ole mahdollinen tavanomaisilla keinoilla. Jos pyydetty asiakirja-aineisto on laaja – pyydettyjen asiakirjojen määrästä riippumatta – tai siinä on paljon asiakirjan eri osissa salassa pidettävää tietoa, asiakirjan tuottaminen annettavaan muotoon voi vaatia tavanomaista enemmän työtä.

Erityistoimenpiteitävaativia ovat lisäksi tilanteet, joissa tarvitaan erityisiä automaattisen tietojenkäsittelyn haku-, seulonta-, yhdistely- ja tulostusominaisuuksia. Mikäli tiedonhakua pyydetään kiireellisenä (kahden työpäivän sisällä), porrastettu perusmaksu voidaan korottaa kaksinkertaiseksi.

Edellä mainitulla tavalla porrastettua kiinteää maksua sovelletaan myös tiedonhaun erityistoimenpiteitä vaativan tiedon antamiseen asiakirjasta suullisesti sekä siihen, kun asiakirja annetaan viranomaisen luona luettavaksi tai jäljennettäväksi ja kun tieto lähetetään sähköpostin välityksellä.

Normaali tiedonhaku (työaika alle 2 h) 25 €

Vaativa tiedonhaku (työaika 2–5 h) 50 €

Hyvin vaativa tiedonhaku (työmäärä > 5 h) 100 €

Perusmaksun lisäksi peritään asiakirjamaksut.

Jos aineistoa käytetään tieteelliseen tutkimukseen, peritään maksu 50 prosentilla alennettuna. Alennuksen myöntämisen edellytyksenä on oppilaitoksen hyväksymä tutkimussuunnitelma.